ตามหัวข้อเลยค่ะ มีเพศสัมพันธ์ครั้งแรก(ใส่ถุงตั้งแต่แรกจนเสร็จเลย)แล้วเลือดออกตอนแรกเยอะมากๆแต่หลังมีอะไรกันเรียบร้อยเเล้วก็มีออกกระปริบกระปรอย ซึมๆ เป็นจุดๆไม่เยอะ วันนี้เข้าวันที่2แล้วก็ยังมีนิดหน่อย แล้วก็มีตกขาวไหลมานึดนึง เป็นสีเหมือนสเลด เขียวอ่อนๆขาวๆแต่หลังจากนั้นก็ไม่ค่อยไหลค่ะ มีแค่เป็นเมือกใสๆ แบบนี้เป็นอะไรไหมคะ ไม่คัน ไม่แสบ ไม่ปวดท้องน้อย
สวัสดีค่ะ หากเพิ่งมีเพศสัมพันธ์เป็นครั้งแรก แล้วมีเลือดออกจากช่องคลอด เลือดที่ออกมา อาจเกิดจากการบาดเจ็บของเยื่อบุช่องคลอดหรือบางส่วนของเยื่อพรหมจารี มีการฉีกขาดก็ได้ ซึ่งเลือดที่ออกมักมีปริมาณไม่มาก และจะค่อยๆ หยุดไหลไปได้เองภายในไม่กี่วันดังนั้น หากผ่านมา2วันแล้ว แม้วันแรกเลือดจะมีปริมาณมาก แต่วันต่อมาออกเพียงเล็กน้อย ก็แสดงว่าไม่น่าอันตรายอะไร และหากหลังจากนี้ไปอีก1-2วัน เลือดได้หายไป ก็ไม่น่ามีอะไรผิดปกติค่ะ ส่วนตกขาวที่ออกมา หากมีปริมาณไม่มาก เป็นสีเขียวอ่อนๆ ขาว และเมือกใสๆ รวมถึงไม่มีอาการคัน ไม่แสบ ไม่ปวดท้องน้อย ก็ถือเป็นตกขาวที่ปกติดีค่ะแต่หากหลังจากนี้ เกิดมีเลือดออกผิดปกติมาอีกเรื่อยๆ ก็ควรไปพบแพทย์เพื่อหาสาเหตุ เช่น มีมดลูกอักเสบ มีเนื้องอกมดลูก เยื่อบุโพรงมดลูกเจริญผิดที่ การทำงานผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้น